السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على حبيب قلوبنا المصطفى محمد صلى الله عليه وسلم. في الاولين والاخرين
والملأ الاعلى الى يوم الدين ثم اما بعد. لما بيل كلينتون وصل للحكم في امريكا في اول يوم مسك فيه الحكم في امريكا. اكبر دولة في العالم. عملوا حوار مع امه
بيقولوا لها بتحلمي بايه؟ نفسك في ايه؟ عارفين قالت لهم ايه؟ قالت لهم انا نفسي اموت. قالوا لها ازاي؟ قالت لهم لان انا النهاردة وصلت للحاجة اللي ما ما فيش حاجة بعدها ممكن اوصل لها. فانا خلاص وصلت لكل اللي نفسي فيه. فانا عايز اموت. بتحلم بايه؟ بتحلم بايه يا حبيب قلبي؟ بتحلمي بايه؟ احلامنا ايه
احلامنا ايه يا جماعة لما بتقعد كده ما بين التراويح كده وايه وتميل كده وتركن شوية وتغمض عينك بتحلم بايه؟ لما تيجي تحط راسك على المخدة وتقعد تحلم تلات اربع خمس
ساعات قبل ما تنامي ولا تنامي بتحلم بايه؟ ايه اللي بيجي في امنيتك؟ ايه اغلى حاجة بتتمناها؟ من جوة قلبك بتطلع على احلامك. لما بتركبي عربية ومسافرة على الطريق تقعدي من الشباك تبصي كده وعينيك تسرح وتبتسمي وتقعدي تفتكري حاجة. بتفتكري ايه ؟ احلام الشباب ايه يا جماعة الوقتي ؟ الشباب انواع. في الشاب الشماكر الشاب
اللي يقول لك انا عايز عربية احدس موديل اجنتها جنوط تلمع في الضلمة. انا نفسي اركب فيها طقم صوت يرج الارض رج وانا ماشي بها. انا مش عايز اعمل بها
ولا ستاية! انا عايز اعمل بها خمسيناية وستيناية! انا عايز عربية الف بها في الشوارع! البنات تبص كده تقع من طولها على طول! مين الشاب الرهيب ده ايه العربية اللي ما حصلتش دي ؟ تبقى عربية في الاوبشنز تبقى عربية ما حصلتش. فيه الشاب الفاندان
الشاب الفندق من نوع تاني يا جماعة. الشاب الفاندام ده بيحلم بايه ؟ الشاب الفندام ده قاعد في الجيم في الجيم ليل نهار. قاعد ليل نهار، ليلة الامتحان بيجيبوه من الجيم عشان يزاكر. عايز يلبس
اضيق لبس ممكن يلبسه عشان يبين عضلاته في الشارع. ممكن ياخد لبس لبس اخوه الصغير عشان يعني توصل به الدرجة للدرجة دي. يقول لك انا حلم حياتي انا بحلم بايه؟ انا
احلم ان انا ابقى شاب عضلات امشي في الشارع. كل اللي يشوفني يقول يا اهل الهول على طول. في الشاب الموبايل. الشاب الموبايل يقول لك انا احلام حياتي كلها في موبايلي
مش ست الاف مية وعشرة ولا سبع تلاف مية وعشرة ستين الف مية وعشرة. سبعين الف مية وعشرة. انا عايز موبايل فول ميموري بنات. لا عشان احط نمرة البت لازم اشيل نمرة بت تانية. انا عايز موبايل باربع كاميرات عشان اتكلم مع اربعة في وقت واحد. صوت وصورة. انا عايز موبايل ما حصلش. انا عايز موبايل نغماته
ده الشاب الموبايل فيه النت مان او السايبر مان او السايبر جيل يعني تقول لك انا عايزة الشاب يقعد قدام النت او يقعد على السايبر يقعد يقلب على البال تو
يا عيني دور على واحدة تكلمه نفسه الميلنج بوكس بتاعه يبقى مليان حاجة عناوين بنات. امنية حياته انه يلاقي الايميل بتاعه مفتوح. الخط مفتوح مع وقاعد يدور يعني احد زملائنا زمان قبل ما يتوب لقى روم على البال توك مكتوب عليها للبنات فقط. فبيقول دخلت لقيت كلها ولاد بس. مرة دخلت مع احد الاخوة
يعرفني البال توك ده ايه؟ يعرفني النت الكلام ده كان زمان يعني يعرفني النت ايه والشاتنج ايه فدخلنا على روم فدخل باسم يحتمل انه ولد او يحتمل انه بنت. لقيت الشبه
كلهم هجموا عليه. باعتين له الرسايل الخاصة عايزين نكلمك. انت اسمك حلو اوي انت. قعدنا احنا الاتنين نضرب كف بكف. سبحان الله العزيم! انت بتحلم بايه ؟ انا انا باحلم
ان انا يبقى لي جروب على الفيسبوك انا وصحابي وصاحباتي دي احلامك وانت يا مدموزيل بتحلمي بايه؟ انا نفسي اتجوز طيار. واركب عربية باكار وكل حاجة اخرها ار وانت يا دكتور بتحلم بايه ؟ انا عايز خمسة عين ما لهمش سادس عايز عمارة عربية عيادة عزبة
عروسة بس عليه العوض في الدكاترة يا جماعة. وانت يا بنت سانوي بتحلمي بايه ؟ انا باحلم باول يوم في الجامعة. الفستان اللي هالبسه والموديل اللي هالبسه والتسريحة اللي هعملها وانت يا بنت الجامعة بتحلمي بايه؟ انا بحلم بليلة فرحي هعملها في فندق شكله ايه؟ وهجيب مغنيين شكلهم ايه؟ وانت يا مؤمن بتحلم بايه
وانت يا اللي عايزة ربنا بتحلمي بايه ؟ وانتم يا صحابة رسول الله كنتم بتحلموا بايه ؟ وانتم يا اللي قلوبكم طاهرة ونضيفة. وانتم يا شباب يا طاهر يا مقبل على الله. وانتم يا مؤمنين
مين يا اللي بتحب ربنا وخايفين من ربنا؟ وعارفين ان كل ده سراب في سراب ولا له اي لازمة. وكل ده رايح. انتم بتحلموا بايه ؟ احلام المؤمنين ايه يا جماعة؟ اول
حلم من احلام المؤمنين اللي لازم تبقى احلامنا. انا عايز الدرس ده احلامنا تتغير. اهدافنا تتغير. طموحاتنا تتغير. يبقى لنا قضية. يبقى لنا حلم بنحلم ونبتسم كده واحنا قاعدين نفكر زي البراء بن مالك لما كان بيقول لابوتن والاسلام عزيز. يغمض عينه ويبتسم ويحلم. والاسلام رايته مرفوعة
على امم الارض كلها دي احلامنا الشباب ولا لأ اول حلم من احلام المؤمنين الجنة. عشان الجنة فيه ناس ضحت بكل حاجة وزهدت في كل حاجة. ربيعة بن كلب كعب الاسلمي رضي الله عنه. شاب شباب سانوي شباب سانوي
شباب الرسول عليه الصلاة والسلام بيقول له سلني يا ربيع عشان فقير. ما عندوش سكن. لو ما حدش اكله النهاردة صدقة مش هياكل. ما عندوش وظيفة ما عندوش دخل. ربيعة جربت انك تبقى
فقير جزمتك مقطوعة وواقف وسط صحابك مكسوف وساكن في منطقة فقير وما عندكش فلوس ويعني جربت احساس الفقر الشديد وجيل محافز يقول لك سلني اسألك اسألك شقة في المساكن الشعبية. اسألك وزيفة حكومية سابتة. اسألك واسطة في شركة خاصة. اسألك اعانة سابتة من الشؤون الاجتماعية. سلني يا رب
اسألك مرافقتك في الجنة يا رسول الله. يا ربيع يا ربيع اطلب بت اسكن فيه بدل ما انت نايم في الارض. اسألك مرافقتك في الجنة. يا ربيعة اطلب ان انا اشفع
عند واحدة تتجوزك لأ الجنة يا رسول الله يا ربيع اطلب فلوس اطلب اكل اطلب حاجة يا رابعة اطلب لبس تلبسه يا ربيع بدل اللبس المقطع اللي عليك اسألك مرافقتك في الجنة. عشان الجنة يا جماعة فيه ناس ضحت بالدنيا وزهدت في الدنيا دي كلها. ابو الدحداح النبي عليه الصلاة والسلام اعلن مزاد علني. وسط الصحابة
فيه نخلة مطلوب انها تضم الارض يتيم اللي هيشتريها ويديها لليتيم له نخلة في الجنة. ابو الدحداح عنده ستميت نخلة. ستميت نخلة دلوقتي النخلة بتتباع لما بتكبر بحوالي قد ايه ؟ يعني ستميت نخلة دول لما حسبناهم ستة مليون جنيه يا جماعة. ستة مليون جنيه سروة. ابو الدحداح يروح على طول يروح للراجل يقول له تديني النخلة بتاعتك دي واديك ستمية
مية نخلة ستميت نخلة يا ابو الدحداح ده كان عشرين نخلة يخلصوها لا ده حلم حياة الوحيد زي ام كلينتون كده لما بتقول انا بعد ما ابني بقى رئيس جمهورية اكبر
دولة في العالم مش عايزة حاجة من الدنيا. اهو بيقول لك انا بعد ما بقى لي في الجنة حاجة. مش عايز حاجة من الدنيا. عايز من الدنيا ايه؟ انا الجنة هي حلمي وطموحي
امنيتي وحياتي واهدافي. وهدف حياتي كله. ابو الدحداح كان ممكن يخلص الموضوع بعشرين نخلة ما رضاش. خد كل حاجة بس اضمن. اضمن مكان في الجنة اضمن ان انا ادخل جنة الرضوان وجنة النعيم. طب الدحداح كسب يا جماعة؟ ابو الدحداح خد بده لو خد بالنخلة شجرة في الجنة. شجرة واحدة بس. شجرة
رافضين لها ميت سنة يعني يتبنى تحتها نوادي وعماير. الشجرة السمرة بتاعتها فيها طعم اتنين وسبعين نوع فاكهة. والسمرة التانية فيها طعم اتنين وسبعين نوع تانيين غير دي شجرة العصافير اللي عليها لما العلماء اكتشفوا عصافير الغابات الاستوائية الملونة الجميلة اوي سموها عصافير الجنة. شجرة ورقها لما بيتحرك بيعمل لايت ميوز
جميلة اوي اوي اوي. بيعمل انغام ما سمعتش زيها في حياتك كلها. شجرة الغصون بتاعتها زواتها افنان. كل ورقة لون وكل ورقة شكله كل ثمرة شكل وطعم ولون. حاجة شجرة ساقها دهب. لو اتفك يعمل اطقم دهب لنساء الكرة الارضية كلها. يبقى ابو الدحداح كسب ولا
يا جماعة. الجنة يا جماعة خلت ناس خلت ناس تتشاكل على الموت. سعد ابن خيشمة ده خارج غزوة بدر. ابوه قال له انا اللي هاخرج. قال له انا اللي هاخرج. ابوه بيقول له عشان خاطري
بيترجاه يسيبه. قال يا ابتي لو كان غير الجنة لاثرتك به. في واحد يقول لك انا في دروس ابويا. واحد يقول لك انا في الفلوس ما انا في كزا ما اعرفش ابويا. سعد ابن خيشمة بيقول لك انا في الجنة ما اعرفش ابويا. انا في الجنة ما اعرفش حد
يا جماعة خلت الناس يهون عليها المرض وتستعزبه المرأة السوداء رايحة للنبي يا رسول الله انا باسرع بقى اتكشف باعض لساني ولساني بينزل يا رسول الله بتشنج وبحس بالم رهيبة فيه يا رسول الله. وبتكشف يا رسول الله وجسمي كله بيتشنج. هتجوز ازاي يا رسول الله؟ ولو متجوزة جوزها يأزمني ولا يطلقني. وعيالي اربيهم
ازاي ؟ يا رسول الله ادعو الله انه يشفيني. قال لها ان شئت صبرت ولك الجنة. جنة! اول ما سمعت كلمة جنة كل حاجة اتقلبت. قالت له لأ. اصبر ولي الجنة
اصبر يا رسول الله. اصبري ولك الجنة. اصبري. انا انا انا في مايلة لشاب. يا بنتي اصبري ولك الجنة. طب انا النقاب في الحر بيبقى يا بنتي اصبري ولا الجنة. طب انا اشوف بقى عندي عشرين سنة نفسي اتجوز قدامي عشرين سنة. عم اكون نفسي اعمل ايه ؟ اصبر ولك الجنة. طب باحبها اصبر ولك الجنة. فيه معصية مش
قادر اسيبها اصبر ولك الجنة. اصبري على الدروس ولك الجنة. اصبر على قيام الليل ولك الجنة. يا جماعة ربح البيع يا جماعة. انت قدامك فرصة تركب يخوض اعظم من اعظم الامراء اللي ركبوها في الدنيا. قدامك فرصة تسكني في قصور اعظم من اعظم قصور الاميرات. بتوع الاسر الحاكمة في اي دولة. يا جماعة مش عايزين نضيع الجنة من ايدينا
حرامي ابن ملحان عشان الجنة فيه ناس اقبلت على الموت بفرح وهي بتدبح حرام يوم الحال قعد يدعو الى الله في صحيح البخاري. بيكلم الناس عن ربنا وواحد مشرك طعن
في ضهره قتله. دمه نزف قدامه. ممكن كمان صدره ولا رئته ولا قلبه نازلة قدامه. وهو بيصرخ في وسطه ورب الكعبة. وياخد دمه وينصره على راسه فزت ورب الكعبة. فزت ورب الكعبة. فاز بايه؟ الراجل التاني كان هيتجنن ده انا اللي فزت. انا اللي قتلتك! لا ده فاز بالجنة يا جماعة. الجنة خلت سعد النبي
وقاص يقول للرسول اطلع تلتين مالي. طب نصه يا رسول الله. طب تلته يا رسول الله. احنا الوقتي طلع نص جنيه. طب ربع جنيه؟ طب نص والنص كاستين ولا اعمل ايه يا جماعة
تخلت امرأة فرعون تضحي بالقابها وخدمها وجوزها وصولجانها وايلمانها. عشان الجنة عشان ابن لي عندك بيتا في الجنة يا جماعة الجنة يا شباب الجنة اللي لما الصحابي قال للرسول قبل غزوة بدر يا رسول الله ارأيت ان قتلت فاين انا؟ قال له في الجنة. جنة! كان قاعد ياكل شوية تمر رماه. ارمه
ارمي يا بنتي الطماطم اللي في ايديك ارمي يا ابني اللي في ايديك وطالع يجري. طالع يجري على جنة عرضها السماوات والارض. الجنة خلت الناس تنسى حياتها كلها. انس ابن النضر بيقول
لريح الجنة. الله! ايه الريحة الجميلة دي! دي ريحة الجنة! ما عدتش عايز دنيا خلاص. وجري وعدى جبل احد وقاتل حتى قتل رضي الله عنه اول حلم من احلام المؤمنين الجنة بتحلمي بها. نفسك فيها؟ احلام اليقزة بتاعتك زي الصحابي اللي راح للرسول. قالوا يا رسول الله لبس الجنة. بيتفصل ولا بيطلع منين ولا تخيل
يا جماعة زي ما اقول لك انا هاجيب لك فستان من امريكا. هاجيب لك بدلة من امريكا. تقعد تفكر. يا ترى قروشتها! يا ترى ناقشتها! يا ترى لونها! يا ترى حاجات امريكا هتبقى ايه! بتحلم بها! انت بتحلمي بالجنة
مشتاقة للجنة. قلبك جواه شوق لو اتوزع على اهل الارض كله يفيض. من كتر شوقك للجنة. تاني حلم من احلام المؤمنين ظل عرش ورجل دعته امرأة ذات منصب وجمال فقال اني اخاف الله ده في ظل عرش الله. يا شاب يا اللي بنت دعتك لقصة حب قل لها لأ عشان تقف في ظل عرش الله
وفتاة دعاها في شاب. يا فتاة يا اللي دعاك شاب لقصة حب. قولي له لأ. واقفي في ظل عرش الله. كل اللي ترفعه عن قصص الحب دي كلها يا جماعة ان شاء الله في ظل عرش الله
من احلام المؤمنين بس انت ترضى يا رب. رضاك يا رب نفسي احس انك راضي. يا رب اموت نفسي انا عمري لك يا رب. حياتي لك يا رب. مستقبلي يا رب بس ترضى عني يا رب. منظر الصحابي واقف قبل المعركة واحد يقول اللهم خذ من دمي اليوم حتى ترضى. اللهم خذ من دمي اليوم حتى ترضى
اللهم خذ من دامي اليوم حتى ترضى. ننزره بعد المعركة وهو بيتقطع وجسمه متقطع ودمه بينزف وبيموت. وهو بيصرخ وبيبص للسما وبيقول له رضيت يا رب. رضيت يا رب. رضيت يا رب. رضيت يا رب عني. انا يا رب اغلى حاجة قدرت اديها لك. قدمها لك. رضيت يا رب. رسول الله كان بيقول اللهم
واجعل حبك احب الي من الماء البارد على الظمأ. انا لما فكرت فيها انا لو واحد في صحرا وهاموت من العطش. امنية حياتي مش دهب. امنية حياتي كوباية ماية. يعني
يا رب خليك انت حلم حياتي. يا رب خليك انت امنية حياتي. يا رب خلي رضاك حلم قلبي من اعمق اعماقه يا رب سابت البناني كان بيقول اللهم ان حرمتني من ثلاث فلا تحترعني في الدنيا ساعة. ايه التلات حاجات اللي انت ما تقدريش تعيشي من غيرهم؟ ايه التلات حاجات اللي
من حياتك ما تعيش من غيرهم. مش عايز افصل سابت البناني بيقول ان اذكرك كما اريد. ان اصلي كما اريد. ان اصوم كما اريد. يا رب يا رب دول التلات حاجات اللي ما اقدرش اعيش من غيرهم. لو حرمتني منهم بسبب المرض خدني يا رب. ربنا سبحانه وتعالى اخذك قبض روحه. لما المرأة تشتد عليه وما قدرش
ايه التلات حاجات اللي ما تقدريش تعيشي من غيرها؟ ايه؟ انا عارف هيبقى كلها دنيا يا جماعة. والله العزيم هيبقى كلها دنيا. سابت البلاني قال يا رب الصلاة في الصوم
والزكر يا رب ما اقدرش اعيش من غيرهم. يا جماعة يا جماعة احنا بنحلم انت بتحلمي بايه؟ بتحلم من احلام المؤمنين؟ ده جه من النار. عايز ينجو من نار جهنم. عايز
اخلص من نار جهنم باي طريقة. نار جهنم هو ايه اللي خلى بلال يستحمل انه يتصهر باطرع الحديد غير الخوف من نار جهنم. هو ايه اللي خلى خضاب يستحي والله لو اوقضوا نارا حفروا حفرة وولعوها نار ونيموها على ضهره فيها. سيحت له دهن ضهره. نزل دهن ضهره طفى الحفرة. ايه اللي خلاه
استحمل النار دي غير الخوف من نار الاخرة. ايه اللي خلى الزبير ابوه يعلقه من السقف لما اسلم رضي الله عنه ويولع له نار تحته. يقول له والله بيقول لابوه والله
الى اعود الى ما والله لا اعود الى ما كنت عليه ابدا. قل لي المعاصي انا مش راجع. مش راجع خلاص احنا راجعين لك انت يا رب مش راجع يعني انت عايز ايه ؟ عايزك تسيب كل حاجة بينك وبين ربنا
عايزك تسيب كل حاجة معطلاك. يعني ايه؟ يعني اسيب شهواتي؟ اسيب صحباتي؟ اسيب الدنيا؟ اسيب الحاجات اللي بحبها اسيب سب يا ابني سب سيب يا ابني ده جنة او نار. يا ابني الموضوع اخطر مما تتخيل. هتقف بين ايدين ربنا. يقول لك انت كنت عايزني؟ اه ايه الدليل
انت عايز الجنة تعال يا ابو بكر. كت عايز الجنة؟ ايوة يا رب. ايه الدليل؟ ضحيت بعمري كله عشانها. وانت يا مصعب كنت عايز الجنة؟ ايوة يا رب ايه الدليل؟ اتقطعت حتت تحت الراية لغاية ما
قتلت عشانها. وانت يا ام عمارة ايه الدليل انك كنت عايزة الجنة؟ ابني اتقطع حتت على ايد مسيلمة وفضلت اجاهد. واتقتل مسيلمة على ايدي بعدها يا رب. وانت يا لو جانا كنت عايز الجنة ايوة يا رب ايه الدليل؟ طرسة النبي بجسمي في غزوة احد عشان انا اتقتل وهو ينجو يا رب. وانت ايه دليل؟ لما ربنا يقول لك ايه الدليل هتقول له ايه ؟ كنت عايز
المغفرة ايوة يا رب. ايه الدليل؟ بدليل ايه؟ بدليل ايه كنت عايز المغفرة؟ ايه الدليل انك انت كنت عايزة المغفرة؟ لما ربنا يقول لك ان قاتل المائة يتوب عليه ساب الدنيا كلها وساب وطنه وبلده ومركزه وفلوسه وواضحه وجالي واقبل علي. انت عملت ايه عشان المغفرة؟ انت ايه الدليل؟ انت كنت عايز النجاة من النار؟ ايوة يا رب
الراجل اللي قال لولاده لما اموت اطحنوني واحرقوني وارموا نص في البحر ونص في البر. خايف من النار. انت ايه دليل انك كنت خايف؟ ايه الدليل يا جماعة؟ يا جماعة
ولو ترى اه لو تشوف ولو ترى اذ فزعوا. اه لو تشوف اه ولو ترى اذ وقفوا على النار. ولو ترى اذ وقفوا على وربنا بيقول بيقول لو شفتم الصدمات بتاعة يوم القيامة صدمات. اول صدمة يوم القيامة. اول صدمة لما الواحد ينزل في قبره يلاقي الناس كلها سابته. انا كنت عارف انهم بيحسبوني بس
ما كنتش عارف ان قلمها على صدري كده. تاني صدمة على الميزان لما تتصدمي انت وزنك الحقيقي عند ربنا كان ايه؟ انا كنت باحسب ان انا لي وزن اكتر من كده
تالت صدمة لما تقف تتحرض على الله. وتلاقي ايديك نطقت عليك ورجليك والارض والجوارح وكل حاجة يا رب. كل حاجة كانت سيدي رايتر بيسجل عليها يا رب ما كنتش عارف وانا كنت غافل الصدمة الرابعة. لما تشوف الجنة والنار. ايه ده! والله يا رب ما كنت اعرف ان الجنة كده. ولو كنت اعرف ان النار كده يا رب! يا رب! ده انا
كت ما بصليش اتناشر ركعة سنة ما اناش عارف ان قصر الجنة بالمنزر ده! يا ندمي! يا ندمي على كل اتناشر ركعة سنة ضاعوا مني في يوم من الايام الصدمة اللي بعد كده لما تشوف ربنا وجلال ربنا ايه يا ربنا لما تشوف الملوك والرؤساء والوزراء مسحولين في الارض من الذل قدام جلال الله انا
كنت بخاف من غيرك انا كان مانعني عني انك عنك غيرك يا رب ازاي يا رب؟ صدمات يوم القيامة يا جماعة صدمات رهيبة ولو ترى ولو ترى زي ما ربنا بيقول للنبي واستمع يوم ينادي المنادي. استمع ازاي يا رب ده يوم القيامة لسة بيني وبينه الاف السنين. انا عايزك قلبك يسمع. انا عايزك
كانك انت شايف ولو ترى وسامع واستمع. انا عايزكم تعيشوا في الاخرة كأنها يقين. كأنها شاشة عرض مفتوحة. وبن شوه مفتوح قدام عنينا وقلوبنا يا جماعة. كان بالظبط بس مباشر من يوم القيامة ما نقول لنا. بس مباشر بنتفرج على يوم القيامة. ولو ترى از فزعوا فزعوا
اول فزع عند الموت لما يلاقي ايه ده! ده فيه ملك! بعد كده! ده بقى وملائكة مد البصر. ايه ده! ده ملك الموت جه! الله! ده جه عند راسي! ده بيكلمني! ده
روحي هياخدها على فين ؟ اول فزع بعد كده فزع يوم القيامة مليارات العصاة وبتوع المخدرات والزنا وبتوع المعاصي والرشوة طالعين كلهم بيتلقفوا ان الارض فزع رهيب. كلمة فزع دي ما تعديش. اصل كلمة فزع ديت معناها ايه؟ كلمة فزع دي لما الانسان عينيه اتبرق وقلبه يبدأ ينبض ويبدأ يرتجي فوق ايديه ترتعش
ويشوف حاجة فجأة ترعبه وهو عايز يهرب باي طريقة. فلا فوت فزعوا فلا فوت في مزبحة القلعة كنت مرة جنب القلعة. فواحد صاحبي قال لي مزبحة القلعة اللي محمد علي عملها للمماليك نجا منها واحد بس. راح
متأخر فبيبص لقى الموضوع مزبحة نط من على السور وهرب ونجا. قلت سبحان الله! انما يوم القيامة ما فيش مجرم هيعرف ينجو. وفيه مجرمين حرب في الدنيا بيعرفوا يهربوا ويهربوا من الاحكام. انما في الاخرة ما فيش. ما فيش حتى واحد في المليون نسبة نجاة ولا فلت. ولو ترى اذ فزعوا فلا فوت. واخذوا مين اللي
من مكان قريب. مكان قريب يعني ايه؟ يعني طلعوا كده لقوا العزاب في وشهم. لقوا نار في وشهم. لقوا الملايكة في وشهم. وقالوا امنا به وان بعد ايه بعد ايه ؟ وحيل بينهم وبين ما يشتهون. حيل بينهم وبين ما يشتهون دي في تلات مواقف يا جماعة. ساعة الموت هيموت بالعطش مش قادر ينطق. وفي القبر لما
والعياذ بالله يتكشف له الجنة ويتقال له هزا كان مقامك في الجنة؟ لو كنت اطعت الله يشوف هيتجنن. عايزها ما ينفعش. ويوم القيامة لما الجنة يقف ويشوف هو يموت من العطش. يقاوم ويحارب ويصارع وينازع. ويحاول انه يثور ويجري يهجم على الجنة يحال بينه وبينها. ما عدش ينفع
يا جماعة النهايات ربنا بيجيب لك النهايات. نهايات قصص الحب ايه والشهوات يوم القيامة؟ نهايات الشهوة وحيل بينهم وبين يشتهون. نهايات الشلل والاناتيم والعيلة العاطفية والشلل بتاعة معاصي ربنا سبحانه وتعالى. بعد ما كانوا في الدنيا مزدادوا رسايل وتعال يا حبيبي ويطلعوا الرحلة مع بعض وفرحانين ببعض. يوم القيامة
الاخلاء يومئذ بعضهم لبعض عدو الا المتقين. ربنا اتهم ضعفين من العذاب والعنهم لعنا كبيرا. ياه! لولا انتم كنا مؤمنين يقولوا كده لبعض النهايات يا جماعة عارفين نهاياتهم لما ربنا يقول اعجاز نخل خاوية اعجاز نخل يعني نخلة راسها اتقطعت
من عجوز نخلة بس من غير راس. من الريح اللي ربنا سلط عليهم رقبتهم اتفصلت عن جسمهم. اعجازوا نخل خاوية خاوية يعني بطنهم اتفتحت والريح طيرت وتناصرت برة. فبقوا خاويين من جوة من الاعضاء. تخيلوا لما ربنا ينتقم من العبد والعياز بالله. لما العبد يغضبه للدرجة دي يا جماعة. انتقام ربنا شديد من العصر
يا شباب ولو ترى اذ فزعوا فلا فوت. واخذوا من مكان قريب. احلام المؤمنين ايه احلام المؤمنين النجاة. احلام المؤمنين جنة. احلام المؤمنين انهم يوصلوا للجنة. اللي النبي عليه الصلاة والسلام قال عليها مثل الجنة في الدنيا. او مثل الدنيا في الجنة
جاء رجل وضع اصبعه في اليم فلينزر بما يرجع. حط صابعك في محيط الاطلنطي وشوف انت خدت ايه منه. ده فارق طعم فاكهة الدنيا عن فاكهة الجنة. ده فارق جمال نساء الدنيا عن نساء الجنة. ده فارق فخامة قصور الدنيا عن قصور الجنة. ده فارق سعادة اهل الدنيا عن سعادة اهل الجنة يا جماعة. ما تضيعوهاش احلموا بها
احلموا بالوقوف في ظل عرش الله يا شباب. فتاة في ظل عرش الله. شاب في ظل عرش الله. رجل في ظل عرش الله. احلموا يا شباب. احلموا بس انت برضا الله. احلموا يا شباب بالنجاة من النار ومن اهوال الدار الاخرة. دي احلامنا. احلامنا يا جماعة. يا جماعة الاحلام دي عبادة عبادة من العبادات. عبادة
لما قالوا وجعلنا للمتقين اماما. عايزين يا رب عندنا طموح عالي في الدين. ربنا عمل لهم ايه سبحانه وتعالى؟ ربنا الكريم الجليل عمل لهم ايه لما قالوا كده ربنا سبحانه وتعالى قال اولئك يجزون الغرفة اعلى مقام في الجنة. طموحك ده هيرفعك في الجنة. والله يا جماعة انا عن تجربة شخصية. ايام الواحد التزم تلات سنين
ابتداءات رهيبة وضيق رهيب. لولا ربنا قذف في قلب الواحد من اول يوم التزم طموح رهيب. ان انا انا عايز اغير الدنيا يا رب. انا عايز اعبد الناس كلها لك يا رب. انا عايز
عايز ارفع راية لدينك. في الدنيا كلها يا رب. ما كانش فيه واحد قدر يسبت. ولا قدر يجري كل الجري يعني اللهم لك الحمد. اللهم لك الحمد فضل من الله. من اوله لاخره
من الله. الطموح يا شباب الطموح هيسبتكم. الطموح هيخليكم تنطلقوا في الدين. خلي عندك طموح. اهدافك ايه؟ عبادتك ايه؟ حياتك ايه؟ طموحاتك ايه ؟ عايز ايه ؟ عاوزة ايه ؟ بنحلم بايه يا جماعة؟ ايه الاحلام اللي احنا بنحلم بها؟ ايه الاحلام اللي احنا نفسنا فيها؟ ايه الاحلام اللي احنا انا عايز نتغير يا جماعة؟ عايز نتغير
عايز كل حاجة فيها ربنا بيقول حتى يغيروا ما بانفسهم. لما نغير كل اللي جوانا ساعتها ربنا سبحانه وتعالى فعلا فعلا ربنا هيغيرنا ربنا هيغير كل احوالنا بتحلم بايه؟ بتحلمي بايه؟ احلامكم ايه يا جماعة؟ قبل ما اسيبكم انا عايز اقول لك انت همك ايه؟ قبل ما اسيبك انا عايزك اوقفك قدام نفسك
اقف قدام نفسك دلوقتي مع الحديس دهو بس. اخر حديس قبل ما اسيبكم الليلة. من كانت الدنيا همه ومن كانت الاخرة همه. من كانت الدنيا همه هيموت عليه. هيموت على الدنيا عايز الدنيا
يشوف عايز مراته تبقى اجمل من اجمل ممسلة. عايز بيته يبقى اجمل من افخم محل جريري. عايز عربيته تبقى فول اوبشنز. فرق الله عليه شمله. يبقى مشتت يموت قلبه متمزق يشوف برج طالع عينه هتطلع عليه. تشوف محل ازياء جديد تروح تنكد على جوزها اسبوع. يشوف عربية فوردايفور معدية قلبه يتخلع معه
جعل فقره بين عينيه. ده رقم اتنين. حط صابعك من عينيك كده. هتلاقي عينيك تتحول عليه. ما عدتش شايف غيره. ما حدش شايف غير فقره. عنده مليون جنيه ومش شايف غير المرض اللي عنده
عنده عشر عيال ومش شايف غير العيل اللي تعبه فيهم. عنده الف نعمة ومش شايف غير النعمة اللي ناقصة عنده. حياة خنيقة حياة كلها اكتئاب. حياة معصية ما تبطأش والعياز بالله
واحد فرق الله عليه شمله. اتنين جعل فقره بين عينيه. تلاتة لم يأته من الدنيا الا ما كتب له منها. لو عايز مليون جنيه في الدنيا لو انت مكتوب لك النهاردة الف جنيه رزق. لو قتلت نفسك عشان يبقوا الف جنيه وشلن مش هيحصل. ومن كانت الاخرة همه يلا يا شباب. انا
بتكلم عليكم الوقتي. انا بتكلم عن النموزج اللي احنا عايزين نلقاه. انا بتكلم عن احلامنا. عن الكلام اللي لو اتفتح قلوبنا لازم يبقى موجود جواها. يلا يا شباب من كانت الاخرة
جمع الله عليه شمله. يعني ايه يا جماعة؟ يعني ايه الاخرة همه؟ يعني نايم يا رب يا ترى ملائكة الرحمة هتنزل تقبضني ولا التانيين يا رب؟ يا ترى لما انزل تربتي هترحمك
يا ترى اسبت في اسئلة القبر ولا لأ ؟ يا ترى لما هاعرض قلبي عليك هيبقى قلبي طاهر ولا لأ ؟ يا ترى اعدي من على الصراط ولا لأ ؟ يا ترى لفح جهنم هيصل
ولا لأ ؟ يا ترى انجو ولا لأ ؟ يا ترى يا رب بكرة؟ هابقى من اصحاب اليمين ولا اصحاب الشمال؟ يا ترى يا رب هترحمني! هتغفر لي! هتوب يا رب لا تعفو عني هتكفر عني سيئاتي هتصفح عني يا رب. يا ترى يا رب اطرح باب المرحومين ولا لأ ؟ يا ترى يا رب هتسبل سترك الجميل
علي ولا لأ ؟ نايم قايم يبكي من كتر خوفه من الاخرة. بيضحي بكل ماله. ووقته وعمره عليها. واحد جمع الله عليه شمله تاني جيبه مليان فلوس وجواه هم. لو اتوزع على قلوب الدنيا يفيض. وده ربنا محبب فيه الناس وميسر له رزقه. ومحبب فيه مراته وولاده والناس واصحابه
الناس هتتجنن ازاي اتنين وجعل غناه في قلبه. كلمة كلمة والله العظيم مليارات الدنيا ما تساويها. غناه مش في اسهم بورصة. لو نزلت يجي له زبحة. غناه مش في شركة وخسر صفقة يجي له جلطة. غناه مش في عياله لو عيل منهم سقط في السانوية العامة يجي له الضغط فيها. غناه مش في جيبه. لو جيبه فضي يمشي مقهور. غناه غناه
مش في عربية جوزها وموديل عربية جوزها ومركز جوزها. غنام في شهادة ولا في تقدير. مش في فلوس. غناه. غناه في كلمة يا رب. بكلمة يا رب عارف ان الخزائن كلها تيجي له
بكلمة يا رب عارف ان صحة الدنيا كلها بتيجي في جسمه. بكلمة يا رب عارف ان عزة الدنيا كلها ربنا يديها له. بكلمة يا رب عارف ان ربنا يشق له بحر الهموم وينجيه من
حوت الابتلاءات ويخلي نار المرض عليه برضه وسلام. انما التاني بس اعمل المليون واستريح. يعمل عشرة مليون والهم راكبه. بس اتجوز واحدة زي القمر استريح يتجوز واحدة وشها زي القمر وطبعها زي النار والبركان والعياز بالله. تطلع عينيه. بس اخد الماجستير واستريح ياخد الماجستير والدكتوراة والمعادلة الامريكية
والزملا البريطانية ولسه تعبان. انما صاحبنا تلاتة واتته الدنيا وهي راغمة. مناخيرها في التراب. يعني انت حبيب قلبي يا اللي قاعد غلبان وما عكش فلوس. معلش ما تزعلش مني. احنا اخوات برضو في الله. قاعد غلبان وما معكش فلوس تلاقي واحد بيقول لك وبنته زي القمر يا حبيب قلبي. انا
اتمنى اتشرف انك توافق انك تجوز بنتي. انت قاعد ما انت هو فيه ايه انا! انا اللي حصل فيه حاجة! ويبقى فضل منك لو رضيت تاخد شقة في عمارتي! ويبقى كرم منك
لو ارضيت تاخد وزيفة في شركتي اترو الدنيا وهي رادمة. يا شباب انت همك الدنيا ولا الاخرة. همك ايه؟ شايلة هم ايه؟ مهووسة بايه بنات عندنا في كلية طب في جامعة المنصورة عملوا مشروع اسمه مهووسة بنقابي. مهووسة بنقابي. يعني نقابي ده مالي علي حياتي وفرحانة به
ان انا ملاك. عروسة الدنيا كلها بتزفني. مهووسة من قبلي. انت بتحلم بايه؟ انت فرحان بايه؟ ايه اللي يسعدك؟ ايه الحاجة اللي تفرحك؟ ايه طموحك؟ ايه عايزين نتغير يا شباب. درس الليلة على فين يا شباب؟ على كل حاجة هتغير قلوبنا. على سماع دروس. عايزين نسمع دروس ونسمع شرايط ونحضر دروس كتير قوي في
فلوس مؤشرات كتير اوي. عايزين نتغير. عايزين نتغير من جوة يا شباب انا عايز تغيير داخلي. عايزين نتغير من جوة مش من برة. مش صلاة. مش ركعتين تصلوا. مش الحجاب اتلبس لأ قلبي اتغير. قلبي وجهته اتغيرت. قلب طموحاته اتغيرت. قلب اهدافه اتغيرت. انسان بقى له وجهة في الحياة
انسان بقى له هدف في حياته. يلا يا شباب. يلا يا بنات على فين يا بنات؟ على فين يا شباب؟ على فلسطين نحررها. على العراق نحررها. على اليهود نزل على امريكا ننسفها على الجنة على ابواب الجنة الطمأنة اللي ربنا فتحها لنا في رمضان. على امي على كل على رحمي اصلهم على دروس الجامعة احضرها
على كل حاجة تغير قلبي. على قلوبنا نجتهد على تغييرها. درس الليلة هدفه. يبقى لك طموح في الحياة. تتعبد لربنا بطموحك. ايه هدفك؟ هدفك ايه؟ والله العظيم دي وصفة خطيرة. هدفك هيخليك بطل في الدين. همك هيعليك. شايلة هم الفردوس الاعلى. شايلة هم انك يبقى لك دور في انقاز فلسطين. شايل هم انك تعمل زي
صلاح الدين شايلة هم انك تجيبي لنا مصعب ومعاز تكلفهم لنا. شايلين هم ايه! عايزين اعلى هم يا شباب. عايزين اعلى طموح يا شباب. عايزين اعلى وجهة يا شباب عايزين اعلى وجهة وهدف وطموح وقضية يا شباب. اللهم ايقظ قلوبنا. اللهم اصلح قلوبنا. اللهم اهد قلوبنا. اللهم ايقظ
اللهم يا رب يا رب غير ما بانفسنا غير ما بانفسنا املأ قلوبنا بحبك واليقين بك والانابة اليك اللهم لا تجعل في قلوبنا الاك. ولا تجعل همنا الا رضاك. ولا تجعل همنا الا رضاك. ولا تجعل
رغبتنا واحلامنا واهدافنا الا الهيك. ولا تجعل توكلنا الا عليك. برحمتك يا ارحم الراحمين اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت. استغفرك واتوب اليك. جيم اوفر يا شباب. يلا على التراويح
جزاكم الله خير